7.6.2014 Den Europæiske Unions Tidende L 168/53 KOMMISSIONENS DELEGEREDE FORORDNING (EU) Nr. 610/2014 af 14. februar 2014 om en fravigelse af Europa-Parlamentets og Rådets forordning (EU) nr. 1290/2013 om reglerne for deltagelse og formidling i »Horisont 2020 — rammeprogram for forskning og innovation (2014-2020)« for så vidt angår fællesforetagendet ECSEL (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 1290/2013 af 11. december 2013 om reglerne for deltagelse og formidling i »Horisont 2020 — rammeprogram for forskning og innovation (2014-2020)« ()), særlig ar- tikel 1, stk. 3, litra d), og ud fra følgende betragtninger: (1) — Europa-Parlamentets og Rådets forordning (EU) nr. 1291/2013 (?) fastlægger rammeprogrammet for forskning og innovation (2014-2020) (Horisont 2020) og giver Unionen mulighed for at deltage i offentlig-private partner- skaber, herunder i fællesforetagender, på centrale områder, hvor forskning og innovation kan bidrage til Unionens overordnede mål for konkurrenceevnen og medvirke til at løfte samfundsmæssige udfordringer. (2) — Deltagelse i indirekte aktioner under Horisont 2020 bør ske i overensstemmelse med forordning (EU) nr. 1290/2013. For imidlertid at tage hensyn til de særlige driftsbehov hos fællesforetagender, der er oprettet i henhold til traktatens artikel 187 på området elektronikkomponenter og -systemer, er beføjelsen til at vedtage retsakter i henhold til traktatens artikel 290 delegeret til Kommissionen for varigheden af Horisont 2020 med henblik på at tillade finansieringsorganer på dette område at anvende forskellige godtgørelsessatser for EU-finan- siering i tilfælde, hvor en eller flere medlemsstater samfinansierer en deltager eller en aktion. (3) — Fællesforetagendet ECSEL er oprettet ved Rådets forordning (EU) nr. 561/2014 (?) for en periode indtil den 31. december 2024 med henblik på at gennemføre et fælles teknologiinitiativ inden for elektronikkomponenter og -systemer. (4) — Der er konstateret særlige driftsbehov med hensyn til samfinansiering fra medlemsstater og anvendeligheden af nationale finansieringsregler. (5) — Ibetragtning af disse driftsbehov er det nødvendigt at fravige reglen om anvendelse af én fælles godtgørelsessats, jf. artikel 28, stk. 3, i forordning (EU) nr. 1290/2013, i tilfælde, hvor en eller flere medlemsstater samfinansierer en deltager eller en aktion, for at tillade, at godtgørelsessatsen for EU's finansiering varierer afhængigt af deltager- type og aktionstype. Godtgørelsessatsen bør afhænge af, hvilken type deltager og hvilken type aktion der er tale om, for at lette grænseoverskridende samarbejde, især med små og mellemstore virksomheder og almennyttige retlige enheder, samtidig med at der opnås den størst mulige løftestangseffekt på private investeringer — VEDTAGET DENNE FORORDNING: Artikel 1 Uanset artikel 28, stk. 3, i forordning (EU) nr. 1290/2013 kan fællesforetagendet ECSEL i aktioner, hvor en eller flere medlemsstater samfinansierer en deltager eller aktion, anvende forskellige godtgørelsessatser for Unionens finansiering inden for en aktion, alt afhængigt af, hvilken type deltager og hvilken type aktion der er tale om. () EUTL 347 af 20.12.2013,s. 81. (?) Europa-Parlamentets og Rådets forordning (EU) nr. 1291/2013 af 11. december 2013 om Horisont 2020 — rammeprogram for forsk- ning og innovation (2014-2020) og om ophævelse af afgørelse nr. 1982/2006/EF (EUT L 347 af 20.12.2013, s. 104). (?) Rådets forordning (EU) nr. 561/2014 af 6. maj 2014 om oprettelse af fællesforetagendet ECSEL (EUT L 169 af 7.6.2014, s. 152).